♪ [zene] ♪
-[Alex] Most, hogy értjük a kereslet és a kínálat,
valamint az egyensúly folyamatát, megkérdezhetjük: "Működik a modell?"
A leghatásosabb bizonyítékokat 1956-ban dolgozta ki
Vernon Smith, a kísérleti közgazdaságtan
egyik megalapítója.
Smith tulajdonképpen azt várta, hogy a laboratóriumi kísérletei,
amelyeket mindjárt részletesebben bemutatok,
azt várta, hogy ezek megcáfolják a modellt.
De megdöbbent, amikor újra és újra
a modell pontosan megjósolta, mi fog történni.
Vernon Smith megkapta a közgazdasági
Nobel-díjat 2002-ben.
Nézzük meg, hogy mit csinált.
Smith első kísérletei nagyon egyszerűek voltak.
Diákok egy csoportjának, akiket vevőknek nevezett,
ehhez hasonló kártyákat adott, amely megmutatta nekik
a javaknak tulajdonított értéket, a maximumot, amit hajlandók lennének
fizetni a javakért.
Ezután ugyanezt tette az eladókkal is, kártyákat adott nekik,
amelyek megmutatták nekik a költségeket, azt a minimális árat,
amennyiért hajlandók lennének eladni a javakat.
Figyeljék meg, hogy a vevők értékeinek eloszlása
meghatároz egy keresleti görbét.
A $3,50-os áron például a keresett mennyiség 1 lenne.
De ahogy az ár csökken, mondjuk $3 alá,
a keresett mennyiség 2-re nőne.
Hasonlóan a termelői költségek kártyáinak eloszlása
meghatározza a kínálati görbét.
Ráadásul, mivel Smith ismerte a kiosztott
értékeket, ki tudta számolni a keresleti
és kínálati görbéket, és megjósolta
az egyensúlyi árat és a mennyiséget.
Smith hagyta, hogy a diákok dupla szóbeli árverésen kereskedjenek.
A kereskedők bekiabálták: "Én eladom $2-ért",
"Én megveszem $1-ért", és így tovább.
Minden alkalommal, amikor két kereskedő üzletett kötött,
kikiáltották az árat: "Eladva $1,50-ért".
Ha a vevő és az eladó, mondjuk ez a vevő és ez az eladó,
megegyeznek, hogy mondjuk $1-os áron kötnek üzletet,
akkor az eladó nyeresége az ár mínusz a költség.
Ebben az esetben az eladó 25 cent profitot kap,
az ár mínusz a költséget.
Hasonlóan a vásárló elnyerheti az értéket,
ebben az esetben $2,25-t, mínusz az árat, 1$-t,
így 1,25$ profitja lesz.
Smith piacának volt egy másik fontos eleme.
A kereskedőknek valódi pénzzel fizette ki a profitjukat.
Szóval Smith kísérleti piaca igazi piac volt,
igazi keresleti és kínálati görbével,
és kereskedőkkel, akik ösztönözve voltak,
hogy maximalizálják a kereskedelmi nyereséget.
Tehát mi történt?
Itt vannak Smith egyik figyelemre méltó kísérletének eredményei.
A Smith által kiszámolt keresleti és kínálati görbe
innen balra látható.
A modell $2-os egyensúlyi árat jelez előre,
az egyensúlyi mennyiség pedig 5 vagy 6 egység.
A jobb oldali ábra mutatja, mi történt valójában.
A tényleges piaci ár hamar elérte a $2-t
vagy szorosan megközelítette azt.
A piaci mennyiség hamar 5 vagy 6 egység lett.
Sőt, pontosan úgy, ahogyan a modell előrejelezte,
a legnagyobb értékkel rendelkező vevők vásároltak,
és a legalacsonyabb költséggel rendelkezők adtak el.
Röviden majdnem minden kereskedelmi nyereséget kihasználtak,
közel a maximális hatékonysághoz, pontosan úgy, ahogy a modell előrejelezte.
A modell tesztelésének egy másik módja, ha megvizsgáljuk,, mit jelez előre,
mi történik, ha a keresleti
vagy a kínálati görbe elmozdul.
Valójában az teszi ilyen erőssé a keresleti és kínálati görbe modelljét,
hogy megvizsgálhatjuk a piaci feltételek változásait,
elmozdítva vagy a keresleti, vagy a kínálati görbét.
Ez majd előrejelzést készít arról, hogy mi fog történni.
Ismerős kell legyen a keresleti és a kínálati
görbe elmozdulása.
Nézzünk át néhány példát.
Itt az a lényeg, hogy megértsük a logikát, nem pedig, hogy megpróbáljuk memorizálni
minden lehetséges elmozdulás eredményét.
Ha érti a logikát, akkor egy pár görbével
mindig képes lesz megismételni ezt, és pontosan megérteni,
mit jelez előre a modell.
Itt a laptopok piaca, a laptopok
kereslete és kínálata.
Mindannyian tudjuk, hogy a technológia lecsökkentette
a számítógépes chipek költségeit - Moore törvénye és hasonlók.
A számítógépes chipek árának a csökkenése lecsökkenti a laptopok
gyártásának költségét.
A költségek csökkenését a kínálat növekedése modellezi.
A kínálati görbe jobbra és le mozdul el.
Szóval mit jelez előre a modell?
A modell ezért azt jelzi előre, hogy a laptopok ára esni fog,
a vásárlott és eladott mennyiség pedig nő.
Egész jó előrejelzés.
Most nézzük meg a hordozható generátorok piacát.
Tegyük fel, hogy hurrikán közeledik.
Mit fog a közelgő hurrikán okozni a generátorok keresletében?
Meg fogja növelni a keresletet, felfelé és jobbra mozdítva
a keresleti görbét.
Mit jelez előre a modell?
A modell előrejelzi a generátorok áremelkedését
és egy nagyobb mennyiség adás-vételét.
Ismét egy elég jó előrejelzés.
A kereslet és kínálat egyszerű, ám biztos modelljét használva
megértheti a világtörténelem fontos eseményeit is.
Nézzük meg az olaj árát az elmúlt 50-60 évben.
Itt az olaj ára 1960 óta. Láthatunk egy pár kulcsfontosságú eseményt.
Például 1973-ban az OPEC először fitogtatta az erejét
az olajkínálat csökkentésével egy embargó révén.
Láthatják, hogy az olaj ára az égbe szökött.
A nagy árnövekedés érthető,
mivel az olajnak nincs túl sok jó helyettesítője
rövid távon.
Többet fogunk beszélni a kereslet rugalmasságáról
a következő videókban.
Az iráni forradalom és az Irán-Irak háború
szintén fontos kínálati sokkot okozott, negatív kínálati sokkot,
ami felnyomta az olaj árát.
A magasabb ár azonban ösztönözte a további kitermelést.
Miután további forrásokat fedeztek fel az Északi-tengeren
és Mexikóban, az olaj ára esni kezdett.
Egy másik kulcsfontosságú esemény a 2000-es években történt, amikor Kínában
és India beindult a növekedés.
Ez megnövelte az olaj iránti keresletet, felnyomva az árat.
Több millió ember először
engedhette meg magának, hogy autója legyen, és ez növelte
az olaj keresletét.
Láthatja, hogy a megnövekedett kereslet folytatódott egészen eddig a nagy
olajárcsökkenésig a2008-2009-ben,
Mi ez?
Ez természetesen a keresleti sokk a nagy gazdasági visszaesés
és pénzügyi válság nyomán, ami az Egyesült Államokra
és Európára különösen erősen hatott, lecsökkentve az olaj iránti keresletet,
legalábbis amíg a fellendülés el nem kezdődött.
Itt azt láthatja,
hogy az egyszerű kínálat és kereslet modell
nagyon hasznos keretrendszert biztosít a világunk megértéséhez.
Köszönöm.
- [Narrátor] Ha szeretné magát tesztelni, kattintson a kérdésekre.
Ha pedig készen áll a folytatásra, kattintson a következő videóra.
♪ [zene] ♪